|  |  |  |  |
| --- | --- | --- | --- |
| OS MEDVODE logo | **Ostrovrharjeva 4, 1215 Medvode, p. p. 44**telefon: 013619 290, 013611 314os.medvode@guest.arnes.si |  | http://osmatijecopa.splet.arnes.si/files/2017/01/Logotip_Shema_solsko_sadje_zelenjava-300x179.jpg |

## **NEOBVEZNI IZBIRNI PREDMETI ZA ŠOLSKO LETO 2023/2024**

**4., 5. in 6. razred**

Zakon o spremembah in dopolnitvah Zakona o Osnovni šoli je določil, da šole od šolskega leta 2014/15 naprej ponudijo učencem neobvezne izbirne predmete. Učenec lahko izbere največ dve uri pouka neobveznih izbirnih predmetov tedensko.

  Za učence od **4., 5. in 6. razreda**se lahko izvaja pouk naslednjih neobveznih izbirnih predmetov: **drugega tujega jezika, umetnosti, računalništva, športa ter tehnike**.

  Za učence od **7. do 9. razreda** se lahko izvaja kot neobvezni izbirni predmet pouk **drugega tujega jezika**.

Pouk navedenih neobveznih izbirnih predmetov se je začel izvajati postopoma in sicer:

- za učence 4. in 7. razreda v šolskem letu 2014/15,

- za učence 4., 5., 7. in 8. razreda v šolskem letu 2015/16,

- za vse učence drugega in tretjega triletja v šolskem letu 2016/17.

  **Prvi tuji jezik**se kot neobvezni izbirni predmet izvaja za učence **1. razreda**od šolskega leta 2015/16 dalje.

|  |
| --- |
|  **Neobvezni izbirni predmeti:**- sodijo v razširjeni program osnovne šole,-**so enakovredni obveznim predmetom in se ocenjujejo,**- zaključne ocene se vpišejo v spričevalo in so enakovredne ocenam obveznih predmetov,- prisotnost učenca se obravnava enako kot pri ostalih predmetih, zato so starši dolžni vsako odsotnost opravičiti.  |

Zakon o Osnovni šoli določa, da si učenec **lahko izbere** (s soglasjem staršev**)  največ** **dve uri pouka** neobveznih izbirnih predmetov tedensko. S tem je določena zgornja meja, ki je učenec ne more preseči.

Drugi tuji jezik je 2 uri na teden, ostali neobvezni izbirni predmeti so po 1 uro na teden. Če si učenec izbere za neobvezni izbirni predmet drugi tuji jezik, ne more izbrati nobenega predmeta več.

Učenci naj skupaj s starši dobro premislijo, koliko so obremenjeni z rednim šolskim delom in morebitnimi izven šolskimi dejavnostmi. Ko si učenec izbere neobvezni izbirni predmet, je dolžan redno hoditi k izbranemu predmetu.

**Predlagamo**, da učenec**izbere samo en neobvezni izbirnega predmet**ali pa**nobenega.**

Priporočamo, da učenci, ki izberejo kot neobvezni izbirni predmet drugi tuj jezik (nemščina, francoščina) ta predmet izberejo tudi v naslednjih dveh šolskih letih.

|  |
| --- |
| V šolskem letu 2023/2024 se bo za učence 4., 5. in 6. razreda na naši šoli lahko (če bo dovolj prijav) izvajal pouk naslednjih **neobveznih** izbirnih predmetov:- drugi tuj jezik francoščina ali drugi tuj jezik nemščina (za učence od 4. do 6.  razreda) - umetnost (za učence od 4. do 6. razreda), - računalništvo (za učence 5. in 6. razreda),- šport (za učence od 4. do 6. razreda.Za učence 7., 8. in 9. razreda se bo lahko izvajal kot neobvezni izbirni predmet drugi tuj jezik francoščina. |

**FRANCOŠČINA (NIP FI1, NIP FI 2, NIP FI 3)**

**KDO: učenci 4., 5. in 6. razreda**

Francoščina je triletni neobvezni izbirni predmet, ki se izvaja **dve uri tedensko** v 4. ( 70 ur), 5. (70 ur) in 6. (70 ur) razredu.

Znanje tujih jezikov je okno v svet! Še tako skromno znanje, nam lahko odpre mnoga vrata, zlasti tista do ljudi in ko znanje poglabljamo, se povečujejo tudi možnosti zaposlovanja.

Na OŠ Medvode se izbirni predmet francoščina poučuje že 17 let in učenci, ki z učenjem nadaljujejo tudi v srednji šoli, so z znanjem tujega jezika zelo zadovoljni.

Pouk NIP francoščina poteka 2-krat tedensko v majhnih skupinah, kar še povečuje možnost sodelovanja in možnost pridobiti veliko znanja.

Učenci spoznavajo:

* osnove francoske slovnice in besedišče v tematskih skopih (pozdravi, prva komunikacija, prijatelji, hobiji, družina, poklici, številke, meseci, dnevi...),
* francosko kulturo in civilizacijo na zanimiv in igriv način,
* na začetku največ delamo na govornem izražanju, poslušanju, ponavljanju…
* Pri pouku uporabljamo delovno gradivo, ki ga pripravi učitelj, dopolnjujejo ga zvočni posnetki, delo v računalnici, delo v gospodinjski učilnici... Učenci nimajo učbenika in delovnih zvezkov (4., 5., 6. razred). Učenci za ocene lahko izdelajo in predstavijo plakat ali govorno vajo. Vedno sodelujemo pri Francoski bralni znački in se, če razmere dopuščajo, udeležimo vsakoletnega Frankofonskega in Medvoškega kulturnega festivala in Tedna vseživljenjskega učenja, kjer pokažemo naše delo in znanje. Z učitelji jezikov organiziramo ekskurzije v učencem zanimive destinacije....

Lepo vabljeni k pouku francoščine!

**NEMŠČINA** **(NIP NI1, NIP NI 2, NIP NI 3)**

**KDO: učenci 4., 5. in 6. razreda**

Nemščina je triletni izbirni predmet, ki se izvaja **dve uri tedensko** v 4. (70 ur), 5. (70 ur) in 6. (70 ur) razredu.

Guten Tag! Hallo!

**Zakaj**: Poznavanje tujih jezikov v današnjem času, ko se brišejo meje med državami, je še kako pomembno. Nemščina je najbolj pogosto zastopan jezik v Evropi. Z učenjem nemščine kot drugega tujega jezika v osnovni šoli bodo otroci širili svoje znanje in bogatili besedni zaklad, spoznavali navade in kulturo nemško govorečih držav. S tem bodo prejeli dobro popotnico za nadaljnje izobraževanje in poklicno pot. Zgodnje učenje tujega jezika ostane v našem spominu in se ga največ naučimo.

**Kako in cilji**: Pri neobveznem izbirnem predmetu nemščina se bodo obravnavale teme iz vsakdanjega življenja na zelo preprost in igriv način. Jezika se bomo učili preko zgodbic, izštevank, igre vlog, rim, pesmi in iger. Med drugim se bodo učenci naučili pozdraviti, opisati sebe in svojo družino, hišo, spoznali bodo živali, barve in dneve v tednu, se naučili šteti. V primerjavi s prvim tujim jezikom se tu učni cilji uresničujejo z zmanjšano intenzivnostjo. Pri pouku nemščine učenci pridobijo tako ustne kot pisne ocene in sodelujejo pri nemški bralni znački. Pouk bo potekal po programu Deutsch mit Hans Hase – Nemščina z zajčkom Hansom.

**Trajanje**: Za nemščino kot neobvezni IP se lahko odločijo vsi učenci že v 4. razredu (skupini se lahko pridružijo tudi z vsakim novim šolskim letom) in nadaljujejo do 9. razreda - po dve uri tedensko. Ko se vključijo v pouk drugega tujega jezika, ga morajo obiskovati do konca pouka v tekočem šolskem letu. K učenju nemščine vabim vse učence, ki imajo veselje do učenja tujega jezika in spoznavanja drugih kultur.

Herzlich Willkommen!

Adriana Kozamernik Jukić



**UMETNOST (NIP UME)**

**KDO: učenci 4., 5. in 6. razreda**

Neobvezni izbirni predmet Umetnost je triletni predmet, ki se izvaja **eno uro tedensko**.

Letno je zanj namenjenih 35 ur, pri nas bo organiziran poleg enournega pouka tudi fleksibilno v obliki blok ur in/ali ustvarjalnih intenzivnih vaj, o čemer se bomo dogovarjali sproti. Predmet je projektno zasnovan, kar sledi, da bomo učitelji v sodelovanju z vami, učenci, izbrali projekt in vsebine predmeta izmed naslednjih vsebin: o gledališka (lutkovna) dejavnost (izdelava in animacija različnih lutk), o likovna ustvarjalnost (slikanje malo drugače, prostorske umetnine..) in o film (spoznavanje osnovnih tehnik animiranega filma ...). Cilji se uresničujejo glede na sposobnosti in spretnosti učencev, ter njihov interes in motivacijo. Možno je tudi medpredmetno povezovanje z glasbeno umetnostjo, slovenskim jezikom, plesom, tehniko in tehnologijo,… Ocenjevalo se bo vaše izvajanje vsebin (aktivno sodelovanje, samostojnost, razumevanje, uporaba) in ustvarjanje vsebin (doživetost, izvirnost, sporočilnost).

Učiteljica Mojca Pintar, prof.

|  |  |
| --- | --- |
|   |   |

**RAČUNALNIŠTVO (NIP NRA)**

**KDO: učenci 5. in 6. razreda**

Neobvezni izbirni predmet Računalništvo obsega 35 ur in se izvaja **eno uro tedensko**.

Vsi si želimo, da bi bili naši učenci uspešni v digitalni družbi in da bodo nekoč tudi sami ustvarjalci novih tehnologij ter storitev. Ker ne želimo, da bi bili le pasivni opazovalci sprememb, jim moramo že zelo zgodaj omogočiti spoznavanje temeljev računalništva*.* Kaj vse lahko počnemo z računalnikom, bomo spoznali pri neobveznem izbirnem predmetu računalništvo. Učenci se bodo tudi seznanili s pravilno in predvsem varno uporabo interneta, spletne pošte, varovanjem in posredovanjem osebnih podatkov, spoznali bodo možnosti uporabe računalnika pri šolskem delu ter se preizkusili v programiranju. Učenci bodo spoznavali različne strategije reševanja problemov, razvijali sposobnost sodelovanja v skupini, kreativnost, ustvarjalnost, natančnost in logično razmišljanje, spoznali pa bodo, da se računalnik lahko uporablja na aktiven in ustvarjalen način.

Učiteljica Tanja Trček, prof.

**ŠPORT (NIP ŠPO)**

**KDO:** **učenci 4., 5. in 6. razreda**

Neobvezni izbirni predmet Šport je triletni predmet, ki se izvaja **eno uro tedensko**.

Neobvezni izbirni predmet šport, vključuje vsebine, ki morajo biti prisotne v vsakodnevni športni vadbi učencev, in številne nove vsebine, ki jih ni v rednem programu predmeta šport. Učenci bodo s pomočjo kakovostne, dovolj intenzivne in varne športne vadbe izboljšali svojo gibalno učinkovitost glede na svoje značilnosti in stopnjo biološkega razvoja; usvojili nekatere nove spretnosti in znanja, ki jim bodo omogočala varno in odgovorno sodelovanje v različnih športnih dejavnostih pri pouku in v prostem času; razumeli pomen vsakodnevnega gibanja in športa ter njunih vplivov na oblikovanje dejavnega življenjskega sloga. Vsebine predmeta (izbor dogovorjen skupaj z učenci): teki, hokejske igre, igre z žogo, ravnotežne vaje, aktivnosti na prostem, aerobika, akrobatika, naloge za razvoj preciznosti, skoki, skoki na trampolinu, plezanje, borilne igre, različni plesi, aerobika, ples v vrsti, Zumba.

Učiteljica Darja Zaplotnik, prof.

